Laat jou mond nie toe om op jou liggaam 'n sondeskuld te laai nie, en sê nie voor die gesant van God: Dit was 'n vergissing nie. Waarom moet God toornig word oor jou stem en die werk van jou hande verwoes? Prediker 5:5
VREEMDE VLIEËNDE VOORWERP
Geskep op 07 Februarie 2011 | Druk | E-Pos
‘N LEKKER KORSIE VAN PASTEI
U het lanklaas so ‘n interessante gelieg gehoor as hierdie een:
Ons bly tussen Swellendam en Heidelberg, teen die Langeberge, daar waar die bergwind gemaak word. Ek het my vrou belowe ek sal ‘n dak oor die voorstoep opsit en was besig om sinkplate vas te slaan, terwyl die bergwind al sterker word. So teen halfelf sê my vrou sy gaan die ketel aansit vir tee. Ek sê ek wil net gou nog die laaste sinkplaat vasslaan, dan kom ek. Na ‘n groot geskarrel is ek toe weer op die dak met die plaat besig, dakskroewe in die sak, een in die mond en die hamer in die hand. Ek skuif die plaat mooi haaks en sit kruisbeen daarop, net reg om die eerste skroef in te slaan.
Skielik skep die wind my met plaat en al en styg met my op!
ONS GROEIENDE EKONOMIE VOOR '94
Geskep op 22 Januarie 2011 | Druk | E-Pos
DIE AFRIKANER EN SY EKONOMIE
Dr H.A. Sloet
"'n Volk, of volksgroep, kan nie opgehef word deur 'n enkele reddingsdaad nie. Ons sal moet bereid wees om vir baie jare hard te werk, op te offer en te ontbeer... maar daardie ontbering... moet 'n vrywillige offerande wees wat as besieling het die vaste geloof in eie waardiger volksbestaan."
"Die Afrikaner sal weer moet terugkeer na sy eie goed toe... en in die besonder sal die Afrikaner hom moet bevry van sy ekonomiese knegskap deur... ook doelbewus beslag te lê op die magtige stedelike rykdomsbronne van handel en industrie. Daarvoor is nie nodig 'n anti... beweging nie – al wat nodig is, maar dit sal volle kraginspanning vereis – is dat die Afrikanerdom die Afrikanerbesigheid sal ondersteun deur samesnoering van hul koopkrag, hul kapitaalkrag en hul besigheidsvernuf."
Omdat ek 'n Afrikaner is, stel ek 'n groter en steeds stygende bydrae van die Afrikaner op ekonomiese gebied voorop. Dit is vir my duidelik dat die Afrikaner reeds 'n baie belangrike bydrae gelewer het tot die ekonomiese voorspoed in Suid-Afrika.
HERODUS VAN KERSFEES 2010
Geskep op 24 Desember 2010 | Druk | E-Pos
Ons lees in die Skrif wat alles plaasgevind het voor, tydens en ná daardie unieke
gebeurtenis met die geboorte van die Here Jesus 2010 jaar gelede, wat ons tereg die eerste Kersfees kan noem, toe engelesang oor die velde van Bethlehem weerklink het, die herders hul hulde aan die Kindjie gebring het, die wyse manne gekom en gegaan het en Josef gereed gemaak het om met Maria en Jesus na Egipte te vlug, toe Herodus die Kind se lewe bedreig het.
Wie was hierdie Herodus die Grote en waarom het hy dit gedoen? Hy was bevriend met drie Romeinse keisers, Julius Caesar, Antonius en keiser Octavianus, wat ook bekend was as keiser Augustus. Die Romeine het hom beskou as 'n lojale vriend en bondgenoot. Hy het sommer van jongs af al groot militêre en administratiewe bekwaamheid besit en as gevolg daarvan het hy die titel "koning van die Jode" verwerf, wat aan hom groot mag besorg het, ook oor die lewens van mense. Hy het nie net in sy eie land nie, maar selfs ook in Athene groot bouwerke opgerig en twee pragtige stede laat herbou, wat hy Sebaste en Caesarea aan die See genoem het, ter ere van keiser Augustus.
DIE "GOD IS DOOD!" -SLAGSPREUK
Geskep op 21 Desember 2010 | Druk | E-Pos
In die jare sestig het hierdie slagspreuk deur die wêreld geklink, aangehef deur teoloë, “godgeleerdes”! Hierdie teoloë sê die moderne lewensgevoel staan lynreg teenoor die tradisionele Christendom. Die beweging is meer filosofie as teologie. Dit staan krities en negatief teenoor die gangbare gestalte van die Christendom. Dit wil in elke opsig “radikaal” wees, maar is as geheel dikwels inkonsekwent, verward, fragmentaries, eksperimenteel en onsistematies.
Die voorstanders van hierdie beweging aanvaar dat slegs dit wat bewys kan word, ter sake en sinvol is. Dit lei tot verset teen enige buitewêreldse werklikheid, soos God en die hemel, en ook teen die dinge wat tot die verlede of geskiedenis behoort, soos die Bybel, belydenisskrifte, ens.
Hulle hooftema is dan dat God dood is. Watter God? Eerstens die gode wat ons self gemaak het, soos dié van die filosofie, dié wat ons slegs in tye van nood aanroep, gode wat ons goed ken en kan hanteer omdat hulle ons eie maaksels is. Hiermee kan ons nog saamstem, maar gladnie verder met hulle bewering dat God dood is nie. Hulle sê in ons tyd het God oorbodig geword en godsdiens ‘n onnodige luukse. Die persoonlike lewende God is glo ‘n fiksie.
Geskep op 19 Desember 2010 | Druk | E-Pos
Woorde: C.F. VISSER
O boereplaas, geboortegrond!
Jou het ek lief bo alles.
Al dwaal ek heel die wêreld rond,
waar so gelukkig, so gesond?
O moederhuis, waar ooit so tuis?
Die wêreld, rykdom, prag en praal
kan jou verlies my nooit betaal.
O moedertaal, o soetste taal!
Van al die tale wat ek hoor,
niks wat my siel ooit so bekoor.
VEG TEEN ONS VERKNEGTING!
Geskep op 14 Desember 2010 | Druk | E-Pos
Drie eeue gelede het die Here ‘n klein volkie hier in Suid-Afrika in aansyn geroep, wat te midde van baie beproewings gegroei en gedy het in sy swaarverowerde vaderland. Maar ons volk het deur verraad sy land kwytgeraak en verkeer tans in die ellende van ‘n Egiptiese verslawing deur ‘n groepie heidense terroriste wat oor hul heers.
Wees sterk en vol moed,
wees nie bevrees of verskrik nie;
want die Here jou God is oral met jou,
oral waar jy heengaan - Josua 1:9
Met hierdie woorde het die Here self vir Josua verseker dat Hy die volk die land sal laat erf wat Hy hulle vaders met ‘n eed beloof het om aan hulle te gee. Die Here het Abraham in die jaar 2090 vC geroep om die beloofde land in besit te gaan neem, maar 215 jaar later moes Jakob noodgedwonge met die wordende Israelitiese volkie hul beloofde land verlaat om in die vreemde Egipteland as slawe verkneg te word.
Ná hierdie beproewing wat 440 jaar geduur het, het die Here vir Moses as leier gebruik om sy verbondsvolk weer uit die knellende bande van Egiptiese slawerny te lei, op pad na die land wat hulle nie meer besit het nie.
Na Moses se dood het die Here vir Josua geroep om die volk weer die verlore land binne te lei en die vreemdelinge wat dit onregmatig bewoon het, te verdryf.
Vir hierdie groot taak het die Here hom van geesteskrag voorsien, hom moed ingepraat en van sy Hulp verseker. Josua het moed geskep en aanhou veg en die stryd volgehou totdat Israel weer sy verlore Kanaän herower en in besit geneem het.
Maar soos vir Josua, sê die Here ook vir ons volk dat Hy ons weer uit die hand van ons talryke vyande sal verlos: “Skep moed en verset julle teen hierdie onwettige dwingelandy. Hou aan veg tot die oorwinning aanbreek... Wees nie bevrees nie, want Ek is met jou!”
ANTWOORD NIE 'N DWAAS
Ons volkie word daagliks onderwerp aan beledigings en pogings om ons te verkleineer. Die media poog baie hard om ons volksnasionalisme as agterlik en outyds af te maak. Soms is dit moeilik om nie op dieselfde wyse terug te reageer op vernederende aantygings en skeltaal teenoor ons nie. Maar in Spreuke 26:4 lees ons: “Antwoord ‘n dwaas nie na sy sotheid nie sodat jy ook nie net soos hy word nie.”
Laat daar geen vuil woord
uit julle mond uitgaan nie,
maar net ‘n woord wat goed
is vir die nodige stigting, sodat
dit genade kan gee aan dié wat dit hoor. - Efésiërs 4:29
Toe Paulus hierdie ernstige vermaning aan die gelowiges gerig het, was dit seker vir elkeen van hulle duidelik dat hulle nie meer hierdie lelike heidense gebruik moet beoefen nie.
Die gewoonte om vir die geringste aangeleentheid in ‘n onbedaarlike woedebui los te bars met ‘n sarsie vloekwoorde wat al swetsende na iemand anders geslinger word, is meesal ‘n openbaring van swakheid, onsekerheid en vrees by die vloeker. Dit gaan gewoonlik ook gepaard met ‘n gebrek aan selfvertroue. In die waan dat hy sy teëstander daarmee kan oorrompel of afskrik, takel hy dié dan met beledigings en gekruide taal.
In Matthéüs 15:11 sê Christus: “ Nie wat in die mond ingaan maak die mens onrein nie, maar wat uit die mond uitgaan.” Daarom is die swetsende vloeker aanhoudend besig om homself te besmet terwyl die persoon teen wie hy dit rig nie in die minste mate daardeur geraak word nie.
Ons moet voortgaan met ons Goddelike opdrag as Geloftevolk hier in ons Gelofteland waar God ons geplaas het sonder dat die vyande se pogings ons raak want ons wil nie net soos hulle word nie.
VOLKSKULTUUR IS GOD SE GESKENK
Daar is hulle nou een volk en het almal een taal. Kom laat Ons neerdaal en hulle taal daar verwar.
So het die Here hulle oor die hele aarde verstrooi. - Gedeeltes uit Génesis 11:6-8
Die mens het vanaf die vroegste eeue pogings aangewend om geheel en al onafhanklik van God voort te bestaan.
Onderwyl hulle die toring van Babel gebou het, het hulle onder die waan verkeer dat hulle met hul handewerk hulself teen moontlike toekomstige vloede sou kon beskerm. Hulle het daarop staat gemaak dat hulle gesamentlike, eendragtige poging, waar God heeltemal buite rekening gelaat is, sou slaag en dat hulle eerder kommerloos sou kon voortleef sonder vrees om deur ‘n tweede sondvloed uitgewis te word.
Maar God het die mens nie gemaak om in die laagte van Sinear op ‘n bondeltjie by hulle toring van Babel te sit nie. In Génesis 1:28 het Hy vir hulle gesê: “Wees vrugbaar en vermeerder en vul die aarde, onderwerp dit...” Daarom het Hy die taalverwarring laat plaasvind wat hulle uitmekaar laat spat het.
Die verskillende taalgroepe het elk op eie grondgebied ‘n eie identiteit ontwikkel met ‘n eie kultuur en nasionale bewussyn. So het die Here die ontstaan en ontwikkeling van die verskillende nasies in aansyn geroep. So het hulle as unieke aparte volke elk met sy eie taal, die aarde wat God aan hulle gegee het ontdek, verower, in besit geneem, ontwikkel en verwoes.
Maar die Antichris, wat deur al die eeue heen probeer om God se werk te vernietig, werk onverpoosd daaraan om weer ‘n eenwêreldgemeenskap met net een taal – blykbaar Engels – te skep. Hy werk deur die internasionale geldmag ofte wel Illuminati, wat daarna streef om alle grense en verskille tussen volke uit te wis en die hele aarde dan in ‘n “One World Government” te regeer.
Laat ons weer ons taal, kultuur en nasionale bewussyn waardeer en bewaar as die geskenk wat God aan ons gegee het.
VREES NIE DIE AFGODEDIENAARS
Geskep op 13 Desember 2010 | Druk | E-Pos
Ons leef in ‘n tyd van verval op sosiale, ekonomiese, politiese en veral geestelike gebied, en dit het ons gebring by die punt waar alles wat ons rustige voortbestaan verseker omgekeer is. Vir hierdie chaos in die wêreld is die owerhede te blameer, regerings wat voor mammon geswig het. Deur die hele wêreld het die konings of te wel leiers presies soos Psalm 2 daarop wys saam teen die HERE beraadslag, het die wêreldgeldmag die bande met Hom losgemaak en kon Satan sy vernietigingswerk met gemak uitvoer soos ook in Suid-Afrika waar Christene nou ‘n kritieke en gevaarlike fase beleef.
Maar die HERE spot met die vyandelike owerhede, en Hy sal sy belofte hou om hulle in sy grimmigheid te verskrik wanneer sy kinders bedreig word, Hy sal “hulle verpletter met ‘n ysterstaf, stukkend slaan soos ‘n erdepot.” Die spul kan maar almal saam moord skree en toi-toi terwyl hulle hul afgodebeuel blaas, hulle sal nie slaag in hulle vernietigingstog nie. Solank ons op die HERE vertrou, aan Hom alleen gehoorsaam is, en Hom “dien met vrees en bewing.”
Bid dat Hy sy volk se harte sal versterk en hulle meer geloofsvertroue as ooit tevore sal gee om die pad met Hom as die Leier aan te durf. Bid ook dat Hy Suid-Afrika ‘n Christen-owerheid sal gee wat weer stabiliteit en veiligheid sal bewerk.
Waarom woel die nasies en bedink die volke nietige dinge?
Die konings van die aarde staan gereed, en die vorste hou saam raad teen die HERE en teen sy Gesalfde en sê:
Laat ons hulle bande stukkend ruk en hulle toue van ons afwerp!
Hy wat in die hemel woon, lag: die HERE spot met hulle.
Dan sal Hy hulle aanspreek in sy toorn, en in sy grimmigheid sal Hy hulle verskrik...
U sal hulle verpletter met ‘n ysterstaf, U sal hulle stukkend slaan soos ‘n erdepot.
Wees dan nou verstandig o konings; laat julle waarsku, o regters van die aarde!
Dien die HERE met vrees, en juig met bewing.
Kus die Seun, dat Hy nie toornig word en julle op die weg vergaan nie; want gou kan sy toorn ontvlam. Welgeluksalig is almal wat by Hom skuil!
‘N BESONDERE VERHAAL VAN BEMOEDIGING
Geskep op 30 Julie 2013 | Druk | E-Pos
Anette Marais sit op ’n stomp en skud die stof van haar verslete klere af.
Rondom haar sit die groepie bekende gesigte van moeë vrouens. Net ’n paar tree verder is die hoë draad van die konsentrasie kamp. Sy slaan haar Bybel oop en begin lees. Sy het in die donker ure van die nag geworstel met God en Hom gesmeek vir ŉ boodskap om hierdie vrouens te bemoedig, want wie weet hoe lank nog . . .
Anette lees die woorde van Matt 10:29 –
“Is twee mossies nie vir ’n sent te koop nie, en tog sal nie een van hulle op die grond val sonder die wil van julle Vader nie.”
Terwyl sy besig is om hierdie woorde te lees, kom sit daar ’n vaal klein mossie op haar skouer. Die groepie vrouens staar in verbasing na wat voor hulle gebeur, en so word die mossie, die teken van hoop in die onmoontlike omstandighede van die konsentrasie kamp in Bethulie.
Bladsy 228 van 228
Ons het 1128 gaste aanlyn